b'\n_START_ARTICLE_\nMertj\xc3\xa4rvi (Padasjoki)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 3,1 hehtaaria, se on 350 metri\xc3\xa4 pitk\xc3\xa4 ja 200 metri\xc3\xa4 leve\xc3\xa4. Se sijaitsee Kallioj\xc3\xa4rven vieress\xc3\xa4 kapean kannaksen takana. Kannaksella kulkee valtatie 24, josta n\xc3\xa4kee j\xc3\xa4rven hyvin. Siin\xc3\xa4 ei ole kartan mukaan saaria ja sen rantaviivan pituus on 850 metri\xc3\xa4. J\xc3\xa4rven rannat ovat mets\xc3\xa4maata, jolle on rakennettu yksi vapaa-ajan asunto. Sille tulee tie valtatielt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kymijoen vesist\xc3\xb6ss\xc3\xa4 (vesist\xc3\xb6aluetunnus 14) Suur-P\xc3\xa4ij\xc3\xa4nteen alueen (14.2) Lummennen ja Vesijaon valuma-alueella (14.25), jonka Lummenen alueeseen (14.254) j\xc3\xa4rvi kuuluu. J\xc3\xa4rven vedenpinnan korkeus on 122,3 metri\xc3\xa4 mpy. J\xc3\xa4rveen laskee valtatien alitse oja Kallioj\xc3\xa4rvest\xc3\xa4 ja suo-oja pohjoisesta, jonka l\xc3\xa4hteen\xc3\xa4 on Munuanj\xc3\xa4rvi. J\xc3\xa4rven laskuoja l\xc3\xa4htee j\xc3\xa4rven l\xc3\xa4nsip\xc3\xa4\xc3\xa4st\xc3\xa4 ja se laskee pinen lammen kautta Koveroon. Laskuojalle tulee pudostusta 0,8 metri\xc3\xa4. Vesireitti p\xc3\xa4\xc3\xa4ttyy lopuksi Lummenneen, joka on bifurkaatioj\xc3\xa4rvi.'